pythainlp/thai-wiki-dataset-v4 huggingface dataset:
อำเภอพรานกระต่าย

พรานกระต่าย เป็นอำเภอหนึ่งของจังหวัดกำแพงเพชร
ตำนานพรานกระต่าย.
จากคำบอกเล่าที่เล่าต่อกันมาว่า มีชายคนหนึ่งมีอาชีพในทางล่าสัตว์ ตั้งนิวาสสถานอยู่บริเวณเมืองพาน ได้ออกป่ามาล่าสัตว์ถึงบริเวณที่ราบลุ่มแถววัดโพธิ์ปัจจุบัน เพราะบริเวณนี้มีน้ำอุดม หญ้าและต้นไม้ขึ้นเขียวชะอุ่มตลอดปี พวกสัตว์ต่าง ๆ ชอบมาอาศัยหากินอยู่บริเวณนี้ บังเอิญได้พบกระต่ายตัวหนึ่งมีขนเป็นสีเหลืองเข้ม เหมือนสีทองสวยงามมากจึงไล่จับ กระต่ายตัวนั้นได้วิ่งหลบหายไปในพุ่มไม้ที่ขึ้นรกแห่งหนึ่ง ค้นหาเท่าไรก็ไม่พบจึงกลับไปบอกพวกญาติพี่น้องให้ทราบ ทุกคนต่างก็อยากได้กระต่ายตัวนั้นเพื่อนำไปเลี้ยงเพราะเป็นของแปลก ไม่เคยเห็นมาก่อน จึงพากันมาดักดูกระต่ายตัวนั้น เมื่อพบแล้วก็พากันไล่จับแต่กระต่ายก็วิ่งหลบเข้าพุ่มไม้หายไปทุกที จึงช่วยกันถาง พุ่มไม้นั้นออกก็พบว่าบริเวณนั้นเป็นเตาถลุงเหล็กเก่า มีโพรงมีบ่อ หลายแห่ง จึงรู้ว่ากระต่ายต้องอยู่ในโพรงนั้นแน่นอน แต่ไม่อาจขุดหาได้จึงได้แต่นั่งเฝ้าปากโพรงไว้รอให้ กระต่ายออกจากโพรงแล้วจะจับ แต่รอเท่าไรกระต่ายก็ไม่โผล่ออกมาให้เห็นอีกเลย จึงกลับไปอพยพครอบ
ครัวมาตั้งรกรากอยู่ที่บริเวณนั้นเลย เพราะนอกจากจะมีความหวังในกระต่ายตัวนั้นแล้ว ยังเห็นว่าบริเวณนั้น เป็นที่ลุ่มดีเหมาะสำหรับจะปลูกข้าวเลี้ยงชีพได้ ด้วยมีน้ำไหลออกจากโพรงของเตาถลุงแห่งหนึ่งตลอดเวลา ทั้งสัตว์ป่าก็ชุกชุมสามารถล่ามาเลี้ยงชีพได้ อีกอย่างก็ได้มาตั้งรกรากเป็นการถาวรแล้วจึงได้แผ้วถางที่ทำมาหากินจนเป็นทุ่งโล่งขึ้นเรื่อยๆ และสืบเชื้อสายเผ่าพันธุ์มาจนเป็นชุมชนใหญ่ ส่วนเตาถลุงและบ่อเหล็ก ที่เป็นต้นตำนานของท้องที่นั้น ชาวบ้านเรียกว่า ถ้ำกระต่ายทอง เรื่อยมา
ที่ตั้งและอาณาเขต.
อำเภอพรานกระต่ายตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
การแบ่งเขตการปกครอง.
การปกครองส่วนภูมิภาค.
อำเภอพรานกระต่ายแบ่งเขตการปกครองย่อยออกเป็น 10 ตำบล 116 หมู่บ้าน ได้แก่
การปกครองส่วนท้องถิ่น.
ท้องที่อำเภอพรานกระต่ายประกอบด้วยองค์กรปกครองส่วนท้องถิ่น 11 แห่ง ได้แก่
อำเภอเมืองกำแพงเพชร

เมืองกำแพงเพชร เป็นอำเภอหนึ่งของจังหวัดกำแพงเพชร เป็นอำเภอศูนย์กลางการบริหาร ศูนย์กลางคมนาคม ศูนย์กลางธุรกิจ และศูนย์กลางทางศาสนาและวัฒนธรรมของจังหวัดกำแพงเพชร
ที่ตั้งและอาณาเขต.
อำเภอเมืองกำแพงเพชรตั้งอยู่ทางตอนกลางค่อนไปทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
การแบ่งเขตการปกครอง.
อำเภอเมืองกำแพงเพชรในอดีตนั้นมีพื้นที่กว้าง ครอบคลุมพื้นที่จรดอำเภอพรานกระต่ายทางด้านทิศเหนือ ติดกับจังหวัดพิจิตรด้านอำเภอสามง่ามทางทิศตะวันออก ติดกับจังหวัดตากทางอำเภออุ้มผางและอำเภอพบพระทางทิศตะวันตก รวมทั้งอำเภอคลองขลุงทางด้านใต้ของจังหวัด ซึ่งต่อมาได้แบ่งพื้นที่การปกครองออกเรื่อยมา จนถึงปัจจุบันนี้
การปกครองส่วนภูมิภาค.
อำเภอเมืองกำแพงเพชรแบ่งเขตการปกครองย่อยออกเป็น 16 ตำบล 220 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองกำแพงเพชรประกอบด้วยองค์กรปกครองส่วนท้องถิ่น 19 แห่ง ได้แก่
การคมนาคม.
มีเส้นทางคมนาคมที่สำคัญ ดังนี้
มนต์รักทรานซิสเตอร์

มนต์รักทรานซิสเตอร์  เป็นภาพยนตร์ไทยโดยผู้กำกับเป็นเอก รัตนเรือง ที่สร้างจากวรรณกรรมขายดีของ วัฒน์ วรรลยางกูร โดยผนวกภาพยนตร์หลายๆ แนวรวมเข้าด้วยกันทั้งตลก โรแมนติก สืบสวน และเป็นภาพยนตร์เพลงอีกด้วย ซึ่งอุทิศให้กับผลงานเพลงของ สุรพล สมบัติเจริญ
เนื้อเรื่องย่อ.
แผน (รับบทโดย ต๊อก ศุภกรณ์ กิจสุวรรณ) หนุ่มบ้านนอกชอบร้องเพลง ที่ชอบ เอ็นเตอร์เทนพ่อแม่พี่น้องร้องเพลงกับวง "กระเดือกทองคำ" ตามงานวัดอยู่เสมอๆ ได้พบ สะเดา (รับบทโดย อุ้ม สิริยากร พุกกะเวส) ครั้งแรกก็ที่งานวัดในหมู่บ้านบางน้ำไหล แม้มีอุปสรรคแต่ทั้งคู่ก็ได้แต่งงานกัน
วิทยุทรานซิสเตอร์เครื่องเล็ก คือของขวัญแต่งงานที่ไอ้แผนให้เมียรัก ทำให้แผนนึกภาพตัวเองเป็น "สุรแผน เพชรน้ำไหล" นักร้องชื่อดังที่มีคนดูเป็นร้อยๆ ได้ชัดเจน สะเดาตั้งท้องได้ 5 เดือน ไอ้แผนก็ได้รับหมายเกณฑ์ ระหว่างเป็นทหาร ก็ไปประกวดร้องเพลง รายการ "ปั้นดินให้เป็นดาว" ได้รองอันดับหนึ่ง จึงตัดสินใจหนีทหารเข้ากรุง ไปฝึกเป็นนักร้องอย่างที่มันฝันใฝ่ สะเดาไม่เข้าใจว่าทำไมแผนเงียบหายไป วิทยุทรานซิสเตอร์ก็เริ่มรวน แล้วเธอก็คลอดลูกชาย
ฝ่ายไอ้แผน ได้เป็นเด็กประจำวง "เพลิน แพรสุพรรณ" ของคุณสุวัตร เตียงทอง หัวหน้าวงที่ใครๆ ในวงการเรียกว่า ป๋า (สมเล็ก ศักดิกุล) มีหน้าที่คอยวิ่งซื้อบุหรี่ เสิร์ฟน้ำ กวาดโรงซ้อม จน 2 ปีผ่านไป ชีวิตก็ยังเหมือนเดิม แต่ ดาว (พรทิพย์ ปาปะนัย) นักร้องสาวที่เข้ากรุงมาพร้อมกันกับมัน กำลังจะมีอัลบั้มและคอนเสิร์ตของตัวเอง "ดาว สาวสวนแตง"
สะเดาเฝ้ารอไอ้แผนอยู่นานหลายปี จนทนไม่ไหวที่จะรอต่อไป เลยชวนพ่อเข้ากรุงไปตามหาแผน และได้พบกับแผนเป็นชั่วเวลาสั้นๆ ในวันแรกที่แผนที่ได้ขึ้นเวทีร้องเพลงเป็นวันแรก คืนนั้น ป๋าสุวัตรพาไอ้แผนไปที่บ้าน เพื่อฉลองความสำเร็จด้วยกัน ป๋าชวนแผนดื่มเบียร์ ถ่ายแบบ และดูวิดีโอโป๊ ไอ้แผนช็อคอ้าปากค้าง เพราะนางเอกของเรื่องคือ ดาว และขณะเดียวกันนั่นเอง ป๋าก็เริ่มลวนลามมัน แผนถีบป๋ากระเด็น หัวฟาดมุมโต๊ะตายคาที่
ด้วยอารามตกใจ แผนรีบหนีออกมา และจับพลัดจับผลูหลงไปกับรถบรรทุกคนงานไร่อ้อย แถวภาคตะวันตก ต้องกลายไปเป็นคนงานตัดอ้อย มีเพื่อนสนิทชื่อ เสี่ยว (อำพล รัตน์วงศ์) มีหัวหน้าสุดโหดชื่อ หยอด (เสมอ แก้วชน หรือ แบล็ค ผมทอง) ซึ่งเอ็นดูไอ้แผนเหมือนลูก
เสี่ยวทะเลาะกับหยอด และกำลังจะถูกหยอดทำร้าย แผนเข้าไปช่วย ทั้งคู่จึงถูกตามล่า ต้องวิ่งหนีลูกปืนกระเซอะกระเซิงออกมาจากไร่ แผนกับเสี่ยวตกงาน มุ่งหน้าเข้ากรุง นอนข้างถนน คุ้ยของกินในขยะ
ชีวิตมันถึงจุดล่มสลาย เมื่อเสี่ยววางแผนกระชากสร้อยหาเงินค่ารถ ให้แผนกลับบ้านหมู่บ้านบางน้ำไหล แต่แผนถูกตำรวจจับ ต้องติดคุกหลายปีด้วยข้อหาชิงทรัพย์และหนีทหาร ตั้งแต่จากสะเดามาเป็นปีๆ แผนเริ่มคิดถึงชีวิตเรียบง่ายริมคลองร่มรื่น ชีวิตที่วิทยุทรานซิสเตอร์เครื่องเล็กๆ เครื่องเดียว ก็ให้ความสุขได้เหลือเฟือ และที่มันคิดถึงมากที่สุดก็คือสะเดา และลูกของมันที่ไม่เคยเห็นหน้า
มนต์ฮักทรานซิสเตอร์ สะออนซอนเด.
มนต์ฮักทรานซิสเตอร์ สะออนซอนเด เป็นละครโทรทัศน์ไทยแนวสืบสวนแฟนตาซี-แอ็คชั่น จากปลายปากกาของ ร่มแก้ว
 การสร้างเป็นละครโทรทัศน์
ในปี พ.ศ. 2561 ผลิตโดย บริษัท CHANGE 2561 จำกัด เขียนบทโทรทัศน์โดย สตูดิโอ คำม่วน กำกับการแสดงโดย ชูเกียรติ ศักดิ์วีระกุล นำแสดงโดย ภูศิลป์ วารินรักษ์,โฟกัส จีระกุล
 รายชื่อนักแสดง 
เพลงประกอบละคร
รางวัล.
รางวัลที่ มนต์รักทรานซิสเตอร์ ได้รับมีดังต่อไปนี้
ทองสุข สัมปหังสิต

ทองสุข สัมปหังสิต (เกิด 3 เมษายน พ.ศ. 2496) อดีตผู้ฝึกสอนทีมการไฟฟ้าส่วนภูมิภาค และยังเคยคุมทีมชาติไทยชุดอายุไม่เกิน 23ปี ในซีเกมส์ ตั้งแต่ปี พ.ศ. 2550 ถึง พ.ศ. 2551 ปัจจุบันเป็นที่ปรึกษาให้กับ สโมสรฟุตบอลเอสทีเค เมืองนนท์ ในไทยลีก 3
ทองสุข สัมปหังสิต จบการศึกษาจาก สถาบันราชภัฏสวนสุนันทา (มหาวิทยาลัยราชภัฏสวนสุนันทาในปัจจุบัน) คณะพลศึกษา ปัจจุบัน เป็นอาจารย์คณะพลศึกษา มหาวิทยาลัยศรีนครินทรวิโรฒ ประสานมิตร ปัจจุบันสมรสแล้วมีลูกชาย 1 คน คือ วราภพ สัมปหังสิต ซึ่งเป็นนักกีฬา เบสบอล ทีมชาติไทย
เกียรติยศ.
หัวหน้าผู้ฝึกสอน.
ทีมชาติไทยรุ่นอายุไม่เกิน 23 ปี
ซีเกมส์ 2007 - เหรียญทอง
เหงียน ถิ มิญ ทือ

เหงียน ถิ มิญ ทือ  หรือ สื่อมวลชนเรียกว่า มิญ ทือ  นักร้องเพลงร็อกชาวเวียดนาม ซึ่งมาร้องเพลงไทยในประเทศไทย โดยมีผลงานอัลบั้มอินเฮ้าส์ 1 (In House 1) ร่วมมือกับ "หมู มูซู" และ "เป้ วราวุฒิ"
เหงียน ถิ มิญ ทือ เป็นมิสยามาฮ่า เป็นพรีเซนเตอร์ให้กับรถจักรยานยนต์รุ่น Classico ของค่ายนี้ และยังเป็นนางแบบโฆษณาของ PepsiCo หรือเครื่องดื่มเป๊ปซี่ในเวียดนามอีกด้วย 
ประวัติ.
มิญ ทือ เริ่มจากการเริ่มหัดเล่นเปียโน ร้องเพลง แต่งเพลง พร้อมกับตระเวนร้องเพลงตามผับต่าง ๆ ขณะเดียวกันก็เป็นนักร้องประสานเสียงให้กับนักร้องยอดนิยม และได้เป็นศิลปินรับเชิญในงาน Miss Vietnam 2000 Concert จนออกอัลบั้มชุดแรกในปี 2548 เพลงแอมม็องเหว่ยโท  ซึ่งเป็นชื่อเดียวกับอัลบั้ม ได้รับการคัดเลือกให้เป็นเพลงประกอบภาพยนตร์ให้กับภาพยนตร์วัยรุ่นชื่อดัง เตวี้ยตเหญียตเด๊ย  
ชื่อเสียงของ มิญ ทือ ในวงการเพลงเวียดนามถือว่าเป็นหนึ่งไม่เป็นรองใคร โดยวัดได้จากยอดขายอัลบั้มแรก และคิวการร้องเพลงของเธอแน่นมากๆ รวมทั้งเธอยังได้รับโอกาสในการเป็นนักร้องรับเชิญให้กับเวทีการแสดงระดับนานาชาติ Art Festival เมืองฟุกุโอะกะ ประเทศญี่ปุ่น
มิญ ทือ เข้าร่วมการประกวดร้องเพลงทั้งในเวทีระดับภูมิภาคและระดับประเทศ โดยเฉพาะการประกวดร้องเพลงซาวมายเดี๋ยมแห่น  จัดโดยสถานีโทรทัศน์ VTV 3 เป็นเวทีการประกวดร้องเพลงที่ได้รับความนิยมมากที่สุดเมื่อปีที่ผ่านมา ปัจจุบันมิญ ทือ เป็นนักร้องหน้าใหม่ที่ได้รับการจับตามองมากที่สุดในเวียดนาม
ท่าอากาศยานมาดริด-บาราฆัส

ท่าอากาศยานอาโดลโฟ ซัวเรซ มาดริด-บาราฆัส  หรือที่โดยทั่วไปรู้จักกันในชื่อ ท่าอากาศยานมาดริด-บาราฆัส  ตั้งอยู่ที่กรุงมาดริด ประเทศสเปน เปิดให้บริการมาตั้งแต่ปี พ.ศ. 2471 รองรับการเป็นประตูสำคัญในการเข้าออกประเทศของสเปนและภูมิภาคยุโรป นอกจากนี้ยังเป็นท่าอากาศยานหลักของไอบีเรีย, แอร์นอสทรัม และแอร์ยูโรปา
เมื่อวันที่ 30 ธันวาคม พ.ศ. 2548 เกิดเหตุระเบิดขึ้นที่อาคารจอดรถที่ติดกับอาคารผู้โดยสาร 4 ทำให้มีผู้เสียชีวิต 2 คน และบาดเจ็บอีก 26 คน
แปรงสีฟัน

แปรงสีฟัน เป็นอุปกรณ์ที่ใช้ทำความสะอาดฟัน ลักษณะเป็นด้ามให้จับและปลายข้างหนึ่งมีขนแปรง เพื่อใช้คู่กับ ยาสีฟัน เพื่อ ขัดถูฟัน
ประวัติ.
แปรงสีฟันเกิดขึ้นครั้งแรกประมาณ 3000-3500 ปีก่อนคริสตกาล โดยชาวบาบิโลนและชาวอียิปต์นำกิ่งไม้มาตีส่วนปลายให้แตกเป็นแล้วใช้ส่วนปลายมาขัดถูกับฟันเพื่อทำความสะอาดโดยมีการพบสิ่งของที่เกี่ยวข้องในสุสานของชาวอียิปต์โบราณ
แปรงสีฟันร่วมสมัยชิ้นแรกเกิดขึ้นในปี พ.ศ. 2313 (ค.ศ. 1770) โดยหนุ่มชาวอังกฤษชื่อ วิลเลียม แอดดิส (William Addis) ซึ่งเป็นนักโทษขณะนั้นได้ลองเก็บกระดูกชิ้นหนึ่งซึ่งเหลือจากอาหารเย็นของเขามาเจาะรูเล็ก ๆ เรียงเป็นแนวที่ปลายด้านหนึ่ง แล้วไปขอขนแปรงจากผู้คุมมาได้จำนวนหนึ่ง ตัดให้สั้นพอเหมาะแล้วยัดลงไปในรู ตรึงให้อยู่ด้วยกาว จึงเกิดเป็นแปรงสีฟันอันแรกของโลก พ.ศ. 2323 (ค.ศ. 1780) เมื่อเขาพ้นโทษออกจากคุก แอดดิสเริ่มธุรกิจผลิตแปรงสีฟัน ผลิตภัณฑ์ของเขาจนกระทั่งมีการประดิษฐ์ไนลอนขึ้นมาแทนที่และได้รับความนิยมจนถึงทุกวันนี้
วิกิลีกส์

วิกิลีกส์  เป็นเว็บไซต์ที่นำข้อมูลเอกสารของรัฐบาลและบริษัท ซึ่งอนุญาตให้ผู้ใช้สามารถเผยแพร่ เพื่อการกล่าวหาได้ โดยไม่ถูกผลกระทบทางลบกลับจากองค์กรเหล่านั้น เว็บไซต์วิกิลีกส์อ้างว่าการส่งข้อความต่าง ๆ นั้นจะไม่สามารถถูกติดตามได้ ไม่ว่าจากใครก็ตาม
เว็บไซต์ทำงานโดยใช้รุ่นดัดแปลงของซอฟต์แวร์มีเดียวิกิ
ประวัติ.
ส่วนหนึ่งของเว็บไซต์พัฒนาโดยผู้คัดค้านรัฐบาลจีน
จากข้อมูลในเว็บไซต์ WikiLeaks เป้าหมายหลักของการเปิดโปงคือ กลุ่มประเทศอดีตสหภาพโซเวียต กลุ่มประเทศซับซาฮารา และประเทศในตะวันออกกลาง แต่พวกเขาก็คาดหวังให้เว็บไซต์ถูกใช้งานสำหรับข้อมูลที่รั่วไหลเกี่ยวกับรัฐบาลและบริษัทในประเทศตะวันตก
ในเดือนเมษายน พ.ศ. 2553 วิกิลีกส์ได้เผยแพร่ภาพวิดีโอที่ถูกบันทึกเมื่อวันที่ 12 กรกฎาคม พ.ศ. 2550 แสดงภาพการโจมตีทางอากาศต่อกรุงแบกแดดโดยกองทัพสหรัฐ ที่ทำให้มีพลเรือนชาวอิรักเสียชีวิตเป็นจำนวนมาก จากนั้นในเดือนกรกฎาคม ก็ได้เผยแพร่เอกสารลับที่ไม่เคยถูกเผยแพร่จำนวนมากกว่า 76,900 ฉบับ เกี่ยวกับปฏิบัติการของสหรัฐในอัฟกานิสถาน และในเดือนตุลาคม ก็ได้เผยแพร่เอกสารลับกว่า 400,000 ฉบับเกี่ยวกับสงครามอิรัก
เมื่อปลายเดือนพฤศจิกายน 2553 ทางเว็บไซต์ได้เผยแพร่โทรเลขเอกสารลับและเอกสารปกปิดทางการทูต กว่า 100,000 หน้าของกระทรวงการต่างประเทศสหรัฐอเมริกา จนทำให้นางฮิลลารี คลินตัน รัฐมนตรีกระทรวงต่างประเทศสหรัฐได้ออกแถลงการณ์ประณาม ต่อมาในวันที่ 1 ธันวาคม 2553 ตำรวจสากลได้ออกหมายจับจูเลียน อาสซานจ์ ผู้ก่อตั้งเว็บไซต์ ในข้อหาเกี่ยวกับการล่วงละเมิดทางเพศ จากนั้นเว็บไซต์ได้ถูกแครกเกอร์โจมตีด้วย DDoS จนทำให้ผู้ให้บริการเซิร์ฟเวอร์ในสหรัฐอเมริกาได้ยกเลิก DNS ที่ชี้ไปยังโดเมนเนม WikiLeaks.org ด้วยข้ออ้างว่าถูกโจมตีอย่างหนัก อย่างไรก็ตาม เว็บไซต์ก็ยังสามารถเข้าถึงได้ผ่านทางไอพีแอดเดรส และโดเมนสำรองที่จดทะเบียนในสวิตเซอร์แลนด์ 
ในเดือนมิถุนายน 2553 รัฐบาลไทยได้ทำการบล็อกการเข้าถึงเว็บไซต์นี้ เนื่องจากเผยแพร่เนื้อหาหมิ่นพระบรมเดชานุภาพฯแต่ในปัจจุบันสามารถเข้าเข้าถึงเว็บไซต์นี้ได้แล้ว
กติการะหว่างประเทศว่าด้วยสิทธิพลเมืองและสิทธิทางการเมือง

กติการะหว่างประเทศว่าด้วยสิทธิพลเมืองและสิทธิทางการเมือง  หรือ ICCPR เป็นสนธิสัญญาพหุภาคี ซึ่งสมัชชาใหญ่แห่งสหประชาชาติรับรองเมื่อวันที่ 16 ธันวาคม พ.ศ. 2509 และมีผลใช้บังคับเมื่อ 23 มีนาคม พ.ศ. 2519 สนธิสัญญานี้ให้คำมั่นสัญญาว่าภาคีจะเคารพสิทธิพลเมืองและสิทธิทางการเมืองของบุคคล ซึ่งรวมถึงสิทธิในชีวิต เสรีภาพในศาสนา เสรีภาพในการพูด เสรีภาพในการชุมนุม สิทธิเลือกตั้ง และสิทธิในการได้รับการพิจารณาความอย่างยุติธรรม จนถึงเดือนตุลาคม พ.ศ. 2552 กติการะหว่างประเทศนี้มีประเทศลงนาม 72 แห่งและภาคี 165 แห่ง
ICCPR เป็นส่วนหนึ่งของ "ร่างกฎหมายสิทธิมนุษยชนระหว่างประเทศ" ร่วมกับปฏิญญาสากลว่าด้วยสิทธิมนุษยชน (Universal Declaration of Human Rights หรือ UDHR) และกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (International Covenant on Economic, Social and Cultural Rights หรือ ICESCR)
กติการะหว่างประเทศว่าด้วยสิทธิพลเมืองและสิทธิทางการเมืองนี้ติดตามตรวจสอบโดยคณะกรรมาธิการสิทธิมนุษยชน (Human Rights Committee) (หน่วยงานต่างหากจากคณะมนตรีสิทธิมนุษยชนแห่งสหประชาชาติ (United Nations Human Rights Council) ซึ่งได้แทนที่ คณะกรรมการสิทธิมนุษยชนแห่งสหประชาชาติ (United Nations Commission on Human Rights) ภายใต้กฎบัตรสหประชาชาติใน พ.ศ. 2549) ซึ่งตั้งขึ้นอย่างถาวร เพื่อพิจารณารายงานตามกำหนดเวลา ที่ส่งเข้ามาโดยรัฐสมาชิกตามข้อตกลงในสนธิสัญญา สมาชิกของคณะกรรมาธิการสิทธิมนุษยชนนั้นจะคัดเลือกโดยรัฐสมาชิก แต่ไม่ได้เป็นตัวแทนของรัฐใด ๆ
ประเทศไทยเข้าเป็นภาคีของสนธิสัญญานี้โดยการภาคยานุวัติเมื่อวันที่ 29 ตุลาคม พ.ศ. 2539 และมีผลบังคับใช้กับไทยเมื่อวันที่ 29 มกราคม พ.ศ. 2540
เซลล์ต้นกำเนิด

เซลล์ต้นกำเนิด หรือ เซลล์ต้นตอ  เป็นเซลล์ไม่จำเพาะซึ่งสามารถเจริญ (differentiate) ไปเป็นเซลล์ที่ทำหน้าที่เฉพาะและสามารถแบ่งตัวแบบไมโทซิสเพื่อสร้างเซลล์ต้นกำเนิดเพิ่มได้ เซลล์ต้นกำเนิดพบในสิ่งมีชีวิตหลายเซลล์ ในสัตว์เลี้ยงลูกด้วยนม แบ่งเซลล์ต้นกำเนิดออกกว้าง ๆ ได้เป็นสองชนิด คือ เซลล์ต้นกำเนิดจากตัวอ่อน (embryonic stem cell) ซึ่งแยกจากมวลเซลล์ชั้นในของตัวอ่อนระยะบลาสโตซิสท์ (blastocyst) และเซลล์ต้นกำเนิดเต็มวัย (adult stem cell) ซึ่งพบในเนื้อเยื่อหลายชนิด ในสิ่งมีชีวิตเต็มวัย เซลล์ต้นกำเนิดและโปรเจนิเตอร์เซลล์ (progenitor cell) ทำหน้าที่เป็นระบบซ่อมแซมของร่างกาย โดยทดแทนเนื้อเยื่อเต็มวัย ในตัวอ่อนที่กำลังเจริญ เซลล์ต้นกำเนิดสามารถเจริญไปเป็นเซลล์ที่ทำหน้าที่เฉพาะได้ทุกชนิด ทั้งเอ็กโทเดิร์ม เอ็นโดเดิร์มและเมโซเดิร์ม ทว่า ยังคงการหมุนเวียนปกติของอวัยวะที่สร้างใหม่ได้ (normal turnover of regenerative organ) เช่น เลือด ผิวหนังและเนื้อเยื่อลำไส้ได้อีกด้วย
แหล่งที่เข้าถึงได้ของเซลล์ต้นกำเนิดเต็มวัยตัวเอง (autologous) ในมนุษย์มีสามแหล่ง คือ
เซลล์ต้นกำเนิดยังได้มาจากเลือดสายสะดือไม่นานหลังคลอด ในบรรดาเซลล์ต้นกำเนิดทุกชนิด การเก็บจากตัวเองมีความเสี่ยงน้อยที่สุด ตามนิยาม คือ เก็บเซลล์จากร่างกายของตนเอง แบบเดียวกับที่เก็บสำรองเลือดของตนไว้ตามกระบวนการผ่าตัดแบบไม่เร่งด่วน
เซลล์ต้นกำเนิดเต็มวัยใช้ในการรักษาทางการแพทย์บ่อยครั้ง ตัวอย่างเช่นในการปลูกถ่ายไขกระดูก ปัจจุบัน มนุษย์สามารถเพาะเลี้ยงเซลล์ต้นกำเนิดได้และให้เจริญเปลี่ยนเป็นเซลล์ที่ทำหน้าที่เฉพาะโดยมีคุณสมบัติเข้ากันกับเซลล์ของเนื้อเยื่อหลายชนิด อย่างกล้ามเนื้อหรือเส้นประสาท มีการเสนอว่าเซลล์ไลน์ตัวอ่อนและเซลล์ต้นกำเนิดตัวอ่อนของตนเองที่ถูกสร้างผ่านการโคลนเพื่อการรักษาเป็นทางเลือกที่มีโอกาสสำหรับการรักษาในอนาคต การวิจัยเรื่องเซลล์ต้นกำเนิดมีที่มาจากการค้นพบโดย Ernest A. McCulloch และ James E. Till แห่งมหาวิทยาลัยโตรอนโตในคริสต์ทศวรรษ 1960
ประเภท.
เซลล์ต้นกำเนิดจัดตามแหล่งที่ได้มาเป็น 2 ชนิดคือ
และมีการจำแนกตามความสามารถในการนำไปพัฒนาได้อีก 3 ชนิด คือ
การรักษา.
นักวิจัยทางการแพทย์เชื่อว่าการรักษาด้วยเซลล์ต้นกำเนิดมีศักยภาพเปลี่ยนแปลงการรักษาโรคของมนุษย์อย่างสำคัญ มีการรักษาด้วยเซลล์ต้นกำเนิดเต็มวัยหลายชนิดแล้ว โดยเฉพาะอย่างยิ่งการปลูกถ่ายไขกระดูกซึ่งใช้รักษามะเร็งเม็ดเลือดขาว ในอนาคต นักวิจัยทางการแพทย์คาดว่าจะสามารถใช้เทคโนโลยีที่มาจากการวิจัยเซลล์ต้นกำเนิดเพื่อรักษาอีกหลายโรค รวมถึง มะเร็ง, โรคพาร์กินสัน, การบาดเจ็บของไขสันหลัง, โรคกล้ามเนื้ออ่อนแรงเอแอลเอส, โรคมัลติเพิล สเกลอโรซิส และการบาดเจ็บของกล้ามเนื้อ ตลอดจนความบกพร่องและสภาพอื่นอีกจำนวนหนึ่ง อย่างไรก็ดี ยังมีความไม่แน่นอนทางสังคมและวิทยาศาสตร์เกี่ยวกับการวิจัยเซลล์ต้นกำเนิดอยู่มาก ซึ่งต่อไปอาจเอาชนะได้ด้วยการถกเถียงสาธารณะ การวิจัยในอนาคตและการศึกษาของสาธารณะเพิ่มเติม
ความกังวลหนึ่งของการรักษา คือ ความเสี่ยงที่เซลล์ต้นกำเนิดที่ได้รับการปลูกถ่ายอาจเกิดเป็นเนื้องอกและกลายเป็นมะเร็งหากเซลล์ยังแบ่งตัวอย่างควบคุมไม่ได้
อินบลู

อินบลู  เป็นอัลบั้มลำดับที่ 3 ของ เดอะ คอรร์ส ศิลปินกลุ่มจากประเทศไอร์แลนด์ ออกวางจำหน่ายในวันที่ 12 กันยายน พ.ศ. 2543ซึ่งเป็นอัลบั้มทำให้ เดอะ คอรร์ส เริ่มมีชื่อเสียงเป็นที่รู้จักในสหรัฐอเมริกา อัลบั้มนี้ได้บรรจุเพลงดังอย่าง "Breathless" ซิงเกิลอันดับ 1 ในชาร์ตซิงเกิลสหราชอาณาจักรของประเทศอังกฤษ รวมถึง "Radio" และ "At Your Side" ฉบับใหม่ โดยทางวงเคยแสดงทั้ง 2 เพลงในรายการ เอ็มทีวีอันพลักด์ เมื่อปี พ.ศ. 2542 มาก่อนแล้วในเวอร์ชันอคูสติก ยิ่งไปกว่านั้น "At Your Side" ยังถูกนำไปใช้เป็นเพลงประกอบในตัวอย่างภาพยนตร์เรื่อง "เดอะฮอลลีเดย์" ซึ่งนำแสดงโดย เคต วินสเลต แคเมรอน ดิแอซ จู๊ด ลอว์ และแจ็ก แบล็ก (แต่ไม่ได้รับการบรรจุไว้ในอัลบั้มเพลงประกอบภาพยนตร์) นอกจากนี้ยังมี เรเบลฮาร์ต ("Rebel Heart") เพลงบรรเลงที่ถูกใช้เป็นเพลงประกอบของละครโทรทัศน์ทาง BBC ซึ่งมีชื่อเรื่องเดียวกับชื่อเพลงด้วย
"อินบลู" มียอดขายอัลบั้มเป็นอันดับ 1 ในประเทศอังกฤษ รวมถึงอีก 17 ประเทศทั่วโลก และอันดับที่ 21 ในอเมริกา (ข้อมูลเมื่อวันที่ 30 กันยายน ค.ศ. 2000) ต่อมาได้มีการออกอัลบั้มเวอร์ชันพิเศษ เปลี่ยนปกและเพิ่มเพลงใหม่ โดยใช้ชื่อว่า "อินบลูสเปเชียล"
รายชื่อผลงานการแสดงของมิตร ชัยบัญชา

รายชื่อผลงานการแสดงของมิตร ชัยบัญชา เป็นรายชื่อผลงานแสดงของมิตร ชัยบัญชา โดยมีผลงานการแสดงภาพยนตร์ไว้กว่า 266 เรื่อง (เฉพาะที่นับได้จากการออกฉายในโรงภาพยนตร์) ส่วนใหญ่เป็นหนัง 16 มม. พากย์สด ๆ ส่วนที่สร้างเป็นหนัง 35 มม.เสียงในฟิล์มเพียง 16 เรื่องเท่านั้น โดยมิตร ชัยบัญชา แสดงคู่กับนางเอกมากกว่า 29 คน ในจำนวนนี้เพชรา เชาวราษฎร์ เป็นนางเอกที่แสดงคู่กันมากที่สุดถึง 172 เรื่อง 
หนังที่สร้างชื่อเสียงเช่นเรื่อง นกน้อย (2507) สิงห์ล่าสิงห์ (2507) เงิน เงิน เงิน (2508) เพชรตัดเพชร (2509) แสนรัก (2510) มนต์รักลูกทุ่ง (2513) ฯลฯ
บัญญัติ บรรทัดฐาน

บัญญัติ บรรทัดฐาน #เปลี่ยนทาง (เกิด 15 พฤษภาคม พ.ศ. 2485) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎร แบบบัญชีรายชื่อ อดีตรองนายกรัฐมนตรี และอดีตรัฐมนตรีว่าการกระทรวงมหาดไทย ในรัฐบาลชวน หลีกภัย อดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน และรัฐมนตรีประจำสำนักนายกรัฐมนตรี ในรัฐบาลเปรม ติณสูลานนท์ อดีตผู้นำฝ่ายค้านในสภาผู้แทนราษฎร อดีตหัวหน้าพรรคประชาธิปัตย์ อดีตสมาชิกสภาผู้แทนราษฎรจังหวัดสุราษฎร์ธานี อดีตประธานกรรมการสภาที่ปรึกษาพรรคประชาธิปัตย์
ประวัติ.
บัญญัติเกิดเมื่อวันที่ 15 พฤษภาคม พ.ศ. 2485 ที่ อำเภอกาญจนดิษฐ์ จังหวัดสุราษฎร์ธานี เดิมชื่อ "เก้าแซ่ แซ่ลิ้ม" เป็นชาวไทยเชื้อสายจีนไหหลำ มีภรรยาคือ จิตติมา สังขะทรัพย์ และบุตรชาย 1 คน คือ ณัฏฐ์ บรรทัดฐาน
บัญญัติสูญเสียมารดาไปตั้งแต่ยังเด็ก ๆ โดยมีพี่สาวเป็นผู้เลี้ยงดู จบการศึกษาระดับมัธยมศึกษาที่โรงเรียนสุราษฎร์ธานี และโรงเรียนอำนวยศิลป์ สำเร็จการศึกษาระดับปริญญาตรี จาก คณะนิติศาสตร์ มหาวิทยาลัยธรรมศาสตร์ (ร่วมรุ่นกับ สุทัศน์ เงินหมื่น และ นิตินัย นาครทรรพ) แล้วรับราชการเป็นวิทยากร สำนักงานเร่งรัดพัฒนาชนบท ในปี พ.ศ. 2513 ต่อมา
เข้าสู่วงการเมืองเป็น ส.ส. หลายสมัย เคยดำรงตำแหน่งรองนายกรัฐมนตรี และรัฐมนตรีในหลายกระทรวง
งานการเมือง.
บัญญัติ เข้าสู่การเมืองด้วยการเป็นสมาชิกสภาผู้แทนราษฎรจังหวัดสุราษฎร์ธานี ต่อมา พ.ศ. 2519 ได้รับเลือกเป็นรองเลขาธิการพรรคประชาธิปัตย์ และเลขานุการรัฐมนตรีว่าการกระทรวงมหาดไทย พ.ศ. 2522 เป็นโฆษกพรรคประชาธิปัตย์ ดำรงตำแหน่ง ถึง พ.ศ. 2523 ได้รับตำแหน่งรัฐมนตรีครั้งแรกในตำแหน่งรัฐมนตรีช่วยว่าการกระทรวงมหาดไทย และรัฐมนตรีประจำสำนักนายกรัฐมนตรี ต่อมาเป็นรัฐมนตรีว่าการกระทรวงวิทยาศาสตร์ เป็นที่ปรึกษานายกรัฐมนตรี และตำแหน่งรองนายกรัฐมนตรี และรองนายกรัฐมนตรี และรัฐมนตรีว่าการกระทรวงมหาดไทย ดำรงตำแหน่ง พ.ศ. 2543 โดยเป็นรองหัวหน้าพรรคประชาธิปัตย์ตั้งแต่ปี พ.ศ. 2530 ถึง พ.ศ. 2546 จึงก้าวขึ้นสู่ตำแหน่งหัวหน้าพรรคในเดือนเมษายนตามการเลือกของสมาชิกพรรค หลังจากชวน หลีกภัย หมดวาระไป และไม่ประสงค์จะดำรงตำแหน่งต่อ บัญญัติ ได้ลาออกจากตำแหน่งหัวหน้าพรรคประชาธิปัตย์ หลังการเลือกตั้งเมื่อปี พ.ศ. 2548 เมื่อพรรคไม่ประสบความสำเร็จ ซึ่งบัญญัติได้กล่าวไว้ก่อนหน้านี้ว่า ถ้าพรรคพ่ายแพ้การเลือกตั้งจะขอลาออก
ได้รับฉายาว่า "บัญญัติ 10 ประการ" เนื่องจากมักพูดหรือให้สัมภาษณ์ติดคำว่า "ประการ" และ "ประการต่อไป"
บัญญัติ มีบทบาทสำคัญในการต่อสู้คดียุบพรรค โดยได้ดำรงตำแหน่งเป็น ประธานคณะทำงานเตรียมสำนวนคดี และสามารถนำพาพรรครอดพ้นคดียุบพรรคได้สำเร็จ ในขณะที่พรรคคู่แข่งคือ พรรคไทยรักไทย ถูกศาลวินิจฉัยให้ยุบพรรค และได้รับเป็นสมาชิกสภาที่ปรึกษาพรรคประชาธิปัตย์
ปี พ.ศ. 2562 หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้ง และได้รับการกล่าวถึงทางสื่อมวลชนว่าเป็นหนึ่งในรายชื่อผู้ที่จะถูกเสนอชื่อเป็นประธานสภาผู้แทนราษฎร แต่ต่อมาพรรคประชาธิปัตย์ ได้มีมติเสนอชื่อ ชวน หลีกภัย
สำหรับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญญัติได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 3 ในฐานะ อดีตหัวหน้าพรรค รองจากจุรินทร์ ลักษณวิศิษฏ์ หัวหน้าพรรค และชวน หลีกภัย อดีตหัวหน้าพรรค
สมาชิกสภาผู้แทนราษฎร.
บัญญัติ บรรทัดฐาน ได้รับเลือกตั้งเป็นสมาชิกสภาผู้แทนราษฎรมาแล้ว 16 สมัย คือ
การ์โลส เอสลิม

การ์โลส เอสลิม เอลู อากลามัซ (28 มกราคม พ.ศ. 2483 —) เป็นเจ้าของธุรกิจสื่อสารในเม็กซิโก และเป็นมหาเศรษฐีอันดับ 1 ของโลกใน พ.ศ. 2550 แทนที่บิลล์ เกตส์ แต่ในปีต่อมาเขาก็ได้เสียตำแหน่งที่หนึ่งไป และ พ.ศ. 2555 เอสลิมได้ครองตำแหน่งมหาเศรษฐีอันดับที่ 1 ของโลก
ภาษาสลาวอนิกคริสตจักรเก่า

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาสลาวอนิกคริสตจักรเก่า  เป็นภาษาทางศาสนา พัฒนาขึ้นจากภาษาของนักบุญซีริลและนักบุญเมโทเดียส ซึ่งเป็นมิชชันนารีจากไบแซนไทน์ เมื่อราว พ.ศ. 1400 เพื่อใช้แปลคัมภีร์ไบเบิลและงานทางศาสนา โดยนักบุญทั้งสองใช้สำเนียงสลาวอนิกในบริเวณเทสซาโลนิกา และประดิษฐ์อักษรกลาโกลิติกขึ้นเขียนภาษานี้ 
ในช่วง พ.ศ. 1500 นักบุญคลิเมนต์แห่งโอห์ริด มิชชันนารีชาวบัลแกเรียประดิษฐ์อักษรซีริลลิกและตั้งชื่อตามชื่อของนักบุญซีริล และนำมาใช้เขียนภาษาสลาวอนิกเก่าและภาษาอื่น ๆ ในเวลาต่อมา ภาษาสลาวอนิกคริสตจักรเก่าใช้ในบทสวดของโบสถ์นิกายรัสเซียนออร์โธดอกซ์เมื่อราว พ.ศ. 1400 – 1700 ต่อมาถูกแทนที่ด้วยภาษาสลาวอนิกคริสตจักรที่เริ่มใช้เมื่อราว พ.ศ. 1700 และยังคงใช้ในโบสถ์ของนิกายดังกล่าว
ภาษามลาบรี

ภาษามลาบรี หรือ ภาษาเผ่าตองเหลือง เป็นภาษาของกลุ่มชาติพันธุ์มลาบรี ซึ่งอาศัยอยู่ในประเทศไทยและประเทศลาว ภาษามลาบรีเป็นภาษาหนึ่งจัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ โดยสามารถแบ่งได้เป็น 3 สาขาด้วยกัน คือสาขาที่พูดกันในประเทศลาวสาขาหนึ่ง ส่วนอีกสองสาขาพูดกันในประเทศไทย
มีผู้พูดทั้งสิ้นราว 324 คน พบในประเทศไทย 300 คน (พ.ศ. 2525) ตามแนวชายแดนลาวของจังหวัดพะเยา น่าน อุตรดิตถ์ พิษณุโลก เลย หรืออาจจะมีในจังหวัดอื่น ๆ พูดภาษาลาวได้ด้วย นอกจากนั้นยังเข้าใจภาษาม้งและภาษาไทยถิ่นเหนือ อัตราการรู้หนังสือต่ำ พบในประเทศลาว 24 คน (พ.ศ. 2528) ในแขวงไชยบุรีตามแนวชายแดนไทย
ภาษาละเม็ต

ภาษาละเม็ต  หรือภาษาขะเม็ต เป็นภาษาที่มีผู้พูดในลาวและไทย มีผู้พูดราว 16,864 คน พบในลาว 16,740 คน (พ.ศ. 2538) ในลาวตะวันตกเฉียงเหนือ หลวงน้ำทา บ่อแก้ว บางส่วนอพยพเข้ามาอยู่ประเทศไทยเมื่อหลังสงครามโลกครั้งที่ 2 พบในไทย 100 คน ที่จังหวัดลำปางและเชียงราย เป็นภาษาตระกูลออสโตรเอเชียติก กลุ่มมอญ-เขมร สาขาปะหล่อง ชื่อภาษาละเม็ตใช้ในประเทศลาว ในไทยใช้ชื่อภาษาขะเม็ต ผู้พูดภาษาละเม็ตเรียกภาษาของตนเองว่า [χəmɛːt] หรือแบบที่พบน้อยกว่าว่า [kʰəmɛːt]
ที่ตั้ง.
เดิมเคยมีผู้พูดภาษาละเม็ตลำปางในหมู่บ้าน Takluh ทางตอนเหนือของหลวงน้ำทาในประเทศลาว
วิธภาษาที่ใกล้ชิดกับภาษานี้คือ Lua' ที่มีผู้พูดใน Ban Pang Chok (Ban Lua) อำเภอเวียงป่าเป้า จังหวัดเชียงราย ประเทศไทย
วิ่งควาย

ประเพณีวิ่งควาย เป็นงานประเพณีประจำจังหวัดชลบุรี เป็นหนึ่งในประเพณีอันเป็นเอกลักษณ์ของจังหวัดชลบุรีที่มีการจัดมากว่า 100 ปีแล้ว เป็นประเพณีที่จัดขึ้นเป็นประจำทุกปี ในวันขึ้น 14 ค่ำ เดือน 11 หรือก่อนออกพรรษา 1 วัน เพื่อเป็นการทำขวัญควายและให้ควายได้พักผ่อนหลังจากการทำนามายาวนาน นอกจากนี้ประเพณีวิ่งควายยังเป็นการแสดงความกตัญญูรู้คุณต่อควายที่เป็นสัตว์มีบุญคุณต่อชาวนาและคนไทยอีกทั้งยังเพื่อให้ชาวบ้านได้มีโอกาสพักผ่อนมาพบปะสังสรรค์กันในงานวิ่งควาย
นอกจากนี้ก็จะมีการนำผลผลิตบรรทุกเกวียนมาขายให้ชาวบ้านร้านตลาดไปพร้อมๆ กัน ต่างคนก็จูงควายเข้าเที่ยวตลาดจนกลายมาเป็นการแข่งขันวิ่งควายกันขึ้น และจากการที่ชาวไร่ชาวนาต่างก็พากันตกแต่งประดับประดาควายของตนอย่างสวยงามนี่เอง ทำให้เกิดการประกวดประชันความสวยงามของควายกันขึ้น พร้อมๆ ไปกับการแข่งขันวิ่งควาย
ภาษาซิซิลี

ภาษาซิซิลี  เป็นภาษากลุ่มโรมานซ์ภาษาหนึ่งที่ใช้พูดกันในเกาะซิซิลีและบรรดาเกาะบริวาร นอกจากนี้ยังมีรูปแปรคือ "ภาษาถิ่นคาลาเบรีย-ซิซิลี" เนื่องจากยังใช้พูดในภาคใต้ของแคว้นคาลาเบรียซึ่งเรียกรูปแปรนี้ว่า "ภาษาถิ่นคาลาเบรียใต้" โดยเฉพาะในเขตมหานครเรจโจคาลาเบรีย ภาษาถิ่นในบริเวณนี้ถูกจัดว่าเป็นส่วนหนึ่งของแนวต่อเนื่องภาษาถิ่นของภาษาซิซิลี นักภาษาศาสตร์บางคนจัดว่าภาษาถิ่นบางภาษาทางตอนกลางและตอนใต้ของแคว้นคาลาเบรีย ทางตอนใต้ของแคว้นปุลยา (ภาษาถิ่นซาเลนโต) และทางตอนใต้ของจังหวัดซาแลร์โนในแคว้นคัมปาเนีย (ภาษาถิ่นชีเลนโต) บนคาบสมุทรอิตาลีรวมกับภาษาถิ่นต่าง ๆ ของภาษาซิซิลีเป็นกลุ่มภาษาอิตาลีใต้สุด 
"เอ็ทนอล็อก" อธิบายว่าภาษาซิซิลี "แตกต่างจากภาษาอิตาลีมาตรฐานมากพอที่จะถือว่าเป็นภาษาต่างหาก" ยูเนสโกได้รับรองว่าภาษานี้เป็นภาษาชนกลุ่มน้อยภาษาหนึ่ง และทางการแคว้นซิซิลีก็ถือว่าภาษานี้เป็นภาษาต่างหากเช่นกัน ภาษาซิซิลียังมีแบบแผนประเพณีทางวรรณกรรมที่เก่าแก่ที่สุดในบรรดาภาษาสมัยใหม่ในอิตาลีอีกด้วย
ภาษาวอลลูน

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาวอลลูน เป็นภาษาในกลุ่มภาษาโรมานซ์ พูดในแคว้นวอลลูน ประเทศเบลเยียม
เคปทาวน์

เคปทาวน์ ([ˈkɑːpstat]; โคซา: "iKapa") เป็นเมืองที่มีประชากรมากที่สุดอันดับสองของประเทศแอฟริกาใต้รองจากโจฮันเนสเบิร์ก และเป็นเมืองหลวงฝ่ายนิติบัญญัติของประเทศ
เมืองได้รับฉายาว่าเมืองแม่ (Mother City) และเป็นเมืองใหญ่สุดในจังหวัดเวสเทิร์นเคป และเป็นส่วนหนึ่งของเทศบาลมหานครที่ชื่อนครเคปทาวน์ รวมถึงเป็นที่ตั้งของรัฐสภาแอฟริกาใต้ ในฐานะเมืองหลวงฝ่ายนิติบัญญัติ สำหรับเมืองหลวงอีกสองแห่งของประเทศอยู่ในจังหวัดเคาเต็ง (พริทอเรีย เมืองหลวงฝ่ายบริหาร ที่ตั้งของสำนักประธานาธิบดี) และจังหวัดฟรีสเตต (บลูมฟอนเทน เมืองหลวงฝ่ายตุลาการ ที่ตั้งของศาลอุทธรณ์สูงสุด) เคปทาวน์เป็นที่รู้จักจากท่าเรือ สถานที่ตั้งทางธรรมชาติซึ่งตั้งอยู่ในภูมิภาคพันธุ์ดอกไม้เคป (Cape Floristic Region) และสถานที่สำคัญเช่นภูเขาโต๊ะและแหลมเคป ในจำนวนประชากรจังหวัดเวสเทิร์นเคปมีชาวเคปทาวน์ถึง 49% เคปทาวน์ได้รับตำแหน่งเมืองหลวงการออกแบบโลกประจำปี 2014 โดยสภาสมาคมการออกแบบอุตสาหกรรมนานาชาติ
ในปี 2014 เคปทาวน์ได้รับการยกย่องให้เป็นเมืองที่น่ามาเที่ยวที่สุดในโลกจาก "เดอะนิวยอร์กไทมส์" และ "เดอะเดลี่เทเลกราฟ" เคปทาวน์ยังเคยเป็นเจ้าภาพการจัดการแข่งขันรักบี้เวิลด์คัพปี 1995 และ ฟีฟ่าเวิลด์คัพ ปี 2010
บลูมฟอนเทน

บลูมฟอนเทน ("BLOOM--tayn") เป็นศูนย์กลางทางฝ่ายตุลาการของประเทศแอฟริกาใต้ เป็น 1 ใน 3 เมืองหลวงของประเทศ ส่วนอีกสองเมืองคือ พริทอเรีย ศูนย์กลางฝ่ายบริหาร และ เคปทาวน์ ศูนย์กลางของฝ่ายนิติบัญญัติ บลูมฟอนเทนมีประชากรทั้งในและนอกเขตรวมประมาณ 747,431 คน ชื่อเมืองมาจากภาษาดัตช์ มีความหมายว่า "ดอกไม้บาน"
สนามกีฬาฟรีสเตตซึ่งตั้งอยู่ในเมืองนี้ เป็นหนึ่งในบรรดาสนามแข่งขันฟุตบอลโลกในปี 2010
วันจันทร์ทมิฬ

ในทางการเงิน วันจันทร์ทมิฬ  หมายถึง วันจันทร์ที่ 19 ตุลาคม พ.ศ. 2530 ซึ่งตลาดหลักทรัพย์ทั่วโลกตกลงอย่างมาก คิดเป็นมูลค่ามหาศาลในเวลาอันสั้นอย่างยิ่ง การตกลงของตลาดหลักทรัพย์เริ่มต้นในฮ่องกง แล้วค่อยลุกลามไปทางตะวันตกถึงทวีปยุโรป และส่งผลต่อสหรัฐอเมริกาหลังตลาดอื่นปรับตัวลดลงอย่างมากแล้ว ดัชนีอุตสาหกรรมดาวโจนส์ (DJIA) ปรับตัวลดลงถึง 507.99 จุด ไปปิดที่ 1738.74 จุด คิดเป็นร้อยละ 22.61
จนถึงปลายเดือนตุลาคมปีนั้น ตลาดหลักทรัพย์ในฮ่องกงตกลงร้อยละ 45.5, ออสเตรเลียร้อยละ 41.8, สเปนร้อยละ 31, สหราชอาณาจักรร้อยละ 26.45, สหรัฐอเมริการ้อยละ 22.68 และแคนาดาร้อยละ 22.5 ตลาดหลักทรัพย์ของนิวซีแลนด์ได้รับผลกระทบมากเป็นพิเศษ โดยลดลงถึงร้อยละ 60 นับจากสถิติสูงสุดในปีเดียวกัน และใช้เวลาอีกหลายปีในการฟื้นตัว การลดลงในวันจันทร์ทมิฬนี้นับเป็นการลดลงมากที่สุดในวันเดียวเมื่อเทียบเป็นร้อยละของดาวโจนส์
หลังการลดลงของตลาดหลักทรัพย์ กลุ่มนักเศรษฐศาสตร์ผู้มีชื่อเสียง 33 คนจากหลายประเทศ เดินทางมาพบปะกันในกรุงวอชิงตัน ดี.ซี. ในเดือนธันวาคม ปีเดียวกัน และร่วมกับทำนายว่า "ในอีกไม่กี่ปีถัดไปอาจเป็นครั้งที่ประสบปัญหามากที่สุดนับแต่คริสต์ทศวรรษ 1930" อย่างไรก็ดี DJIA ปรับตัวเพิ่มขึ้นในปี พ.ศ. 2530 โดยดัชนีเปิดในวันที่ 2 มกราคม พ.ศ. 2530 ที่ 1,897 จุด และเปิดในวันที่ 31 ธันวาคม ที่ 1,939 จุด DJIA ไม่แตะระดับปิดตัวในวันที่ 25 สิงหาคม พ.ศ. 2530 ที่ 2,722 จุด กระทั่งอีกเกือบสองปีถัดมา
ในออสเตรเลียและนิวซีแลนด์ วันจันทร์ทมิฬดังกล่าวยังเรียกว่าเป็น "วันอังคารทมิฬ" เนื่องจากความแตกต่างของเขตเวลา
นอกจากนี้แล้ววันจันทร์ทมิฬ หมายถึงเหตุการณ์ วันที่ 27 ตุลาคม พ.ศ. 2540 หรือ the october 27 mini crash ที่ตลาดหุ้นตกต่ำทั่วโลกอันเป็นผลมาจากวิกฤตการณ์ทางการเงินในเอเชีย พ.ศ. 2540
เจไฟร์

JFire เป็นระบบ ERP รวมกับ CRM ที่เปิดตัวครั้งแรกเมื่อเดือนมกราคม 2549 ภายใต้เงื่อนไขของ LGPL JFire จึงเป็นซอฟต์แวร์เสรี ที่ทุกคนสามารถที่จะเปลี่ยนแปลง แก้ไข หรือแจกจ่ายต่อได้โดยไม่เสียค่าใช้จ่ายใด ๆ
JFire ทั้งหมดถูกเขียนขึ้นโดยใช้ Java และเทคโนโลยีอื่น ๆ เช่น Java EE 1.4 (J2EE เดิม) JDO 2, Eclipse RCP 3 ดังนั้นในส่วนของผู้ใช้และส่วนของเซิฟเวอร์สามารถพัฒนาต่อได้อย่างง่ายดาย และการปรับให้เข้ากับหน่วยงานหรือบริษัทหนึ่ง ๆ นั้นก็ทำได้โดยง่ายดายเช่นกัน
JFire ขณะนี้เป็นรุ่นที่อยู่ในขั้นกำลังพัฒนาระดับ beta ประกอบด้วยส่วนจัดการพื้นฐานที่สำคัญได้แก่ โมดูลการจัดการโดยผู้ใช้ โมดูลบัญชี โมดูลจัดการร้านค้า โมดูลสำหรับออนไลน์เทรดดิ้ง (ผ่านระบบเว็บชอป) เครื่องมือในการสร้างกราฟิกสองมิติ และ plugin อื่นๆที่มีประโยชน์ โมดูลการทำรายงานอยู่บนฐานของ BIRT ที่สามารถจัดการแก้ไขรูปแบบรายงาน สถิติ และเอกสารอื่น ๆ (เช่น ใบจัดซื้อจัดจ้าง ใบเสนอราคา เอกสารเรียกเก็บเงิน เป็นต้น)
แม้ว่าเป้าหมายหลักของโครงการนี้คือการสร้าง framework ที่มีเสถียรภาพและยืดหยุ่น เพื่อสะดวกในการดัดแปลงแก้ไขในการประยุกต์ใช้กับส่วนงานเฉพาะด้าน แต่ก็มีการจัดหาโมดูลเพื่องานอื่นๆสำหรับกิจการขนาดเล็กและขนาดกลางด้วย
เนื่องจาก JFire เป็นระบบที่พัฒนาโดยใช้ JDO ในส่วนการจัดการฐานข้อมูล ทำให้เป็นอิสระต่อระบบฐานข้อมูล (DBMS) ที่ใช้ และเปิดช่องให้ใช้ SQL ได้ด้วย นอกจากนั้นการใช้ JDO ทำให้สามารถใช้ฐานข้อมูลแบบ DBMS ชนิดอื่นได้ (เช่น object databases) ในการนำเอา JFire ไปใช้ จะได้ JDO2/JPOX ไปด้วยซึ่งสามารถใช้งานกับ relational databasesและ db4o ด้วย
แม้ว่า JavaEE, JDO และ Eclipse RCP จะมีข้อดีหลายอย่าง แต่ก็ยังจะมีข้อเสีย นั่นคือต้องการระยะเวลาในการอบรมที่นานกว่าเทคโนโลยีก่อน ๆ อยู่บ้าง เมื่อเทียบกับ SQL
เป้าหมาย.
โปรเจกต์นี้มีเป้าหมายเพื่อสร้างและแจกจ่าย framework ที่สามารถพัฒนาระบบ ERP ได้สะดวก ซึ่งทำให้แตกต่างจากระบบ ERP อื่นส่วนใหญ่ โดยเน้นไปที่การให้ผู้ใช้สามารถปรับแต่งส่วนต่าง ๆ ได้เอง
กลุ่มนักพัฒนา JFire เชื่อว่าความต้องการซอร์ฟแวร์ระบบ ERP มีความหลากหลายและ แตกต่างกันในแต่ละองค์กร ห้างร้าน บริษัท ซึ่งระบบที่สำเร็จรูปไม่สามารถตอบสนองความต้องการได้ทั้งหมด เพราะระบบถูกจำกัดความสามารถตามผู้ผลิตต้องการ ซึ่งทำให้ผู้ใช้ต้องตั้งค่าต่าง ๆ มากมายและยังไม่มีความยืดหยุ่นเพียงพอ
ดังนั้นโมดุลส่วนใหญ่ของ JFire สนับสนุนการขยายความสามารถซึ่งผู้ใช้ (ส่วนหนึ่ง) ไม่สามารถใข้ได้โดยตรง
สถาปัตยกรรม.
JFire ประกอบไปด้วยสองส่วนหลัก ๆ คือส่วนเครื่องแม่ข่ายและส่วนเครื่องลูกข่ายหลากหลายชนิด ซึ่งเน้นไปที่ rich client นอกจากนั้นยังมีส่วนของเครื่องลูกข่ายที่เป็น JSP ที่รองรับการทำงานในส่วนของระบบบางส่วนเช่น ระบบซื้อขายหน้าร้าน บางโปรแกรมที่สร้างบน JFire ก็นำเครื่องลูกข่ายชนิดอื่นไปใช้ได้เช่นกัน (เช่น เครื่องลูกข่ายที่เป็นเครื่องมือไร้สายต่าง ๆ ผ่านทางระบบการควบคุมการเข้าถึงที่เรียกว่า Yak และเพราะว่า JFire เป็นระบบที่สามารถเชื่อมต่อระหว่างต่างองค์กร บริษัทได้โดยตรง ดังนั้นเครื่องแม่ข่ายจึงทำงานเสมือนเป็นเครื่องลูกข่ายเช่นกัน โดยแต่ละองค์กรจะมีฐานข้อมูล JDO ขององค์กรที่มีความปลอดภัยสูง ดังนั้นการติดต่อกันระหว่างองค์กรจึงต้องการข้อมูลที่จำเป็นสำหรับการแลกเปลี่ยนเท่านั้น
จากแนวความคิดของ framework JFire ถูกสร้างขึ้นโดยแบ่งเป็นหน่วยย่อย ๆ ที่อิสระต่อกัน ในส่วนของลูกข่ายนั้น จะประกอบไปด้วย plug-in ของ OSGi ที่อยู่บนพื้นฐานของ Eclipse Rich Platform (RCP) และในส่วนแม่ข่าย JFire จะประกอบด้วยส่วน JavaEE หลาย ๆ ส่วน และเนื่องจากการที่แบ่งเป็นส่วนย่อย ๆ นี้เอง JFire ถูกใช้ในโปรแกรมที่ไม่ใช่ระบบ ERP ด้วย เช่นระบบจัดการองค์กร เป็นต้น
พาวเวอร์เรนเจอร์ อิน สเปซ

พาวเวอร์เรนเจอร์ อิน สเปช  เป็นซีรีส์ลำดับที่ 5 ของพาวเวอร์เรนเจอร์ 
โhดยเริ่มออกอากาศเมื่อ 6 กุมภาพันธ์ ค.ศ. 1998 ถึง 21 พฤศจิกายน ค.ศ. 1998 
จำนวนตอนทั้งหมด 45 ตอน
Red Space Rangers / Andros
Black Space Rangers / Carlos Vallertes
Blue Space ranger / T.J. Johnson
Yellow Space ranger / Ashley Hammond
Pink Space ranger / Cassie Chan
Silver Space ranger / Zhane (แสดงโดย Justin Nimmo)
Zordon
ผู้ปลุกปั้นเรนเจอร์ ใน in Space เป็นผู้ยุติสงครามอันยาวนานของPR ตั้งแต่ season1 - in Space
Alpha 6
หุ่นยนต์ที่พัฒนามาจาก Alpha 5 คอยประจำการที่ยาน Astro Megaship
Blue Turbo ranger / Justin Stewart
อดีตบลู (เทอร์โบ) เรนเจอร์ ถึงแม้ไม่ได้ร่วมต่อสู้กับเพื่อนๆได้อีก แต่คอยส่งกำลังใจให้ทุกครั้ง ปัจจุบันใช้ชีวิตแบบปกติชนบทกับพ่อของเขา
Teenage Mutant Ninja Turtles
มาช่วยพวกพาวเวอร์เรนเจอร์เพื่อต่อสู้กับศัตรูที่ชั่วร้าย
Astro Morpher
อุปกรณ์เครื่องมือแปลงร่างของพาวเวอร์เรนเจอร์ การแปลงร่างเรียกว่า Let Rocket ซึ่งใช้รหัสในการแปลงร่างคือ 335
Battlizer
ชุดเกราะที่ใช้โดย Andros ซึ่งกดรหัสในการแปลงร่างชุดเกราะคือ 03
Digimorpher
Astro Blaster
Astro Power Weapons
Spiral Saber
Spiral Saber in Booster mode
Lunar Lance
Astro Axe
Star Slinger
Satellite Stunner
Quadroblaster
Super Silverizer
Red Battlized Armor
Galaxy Gliders
Silver Cycle
Megatank
Galactic Rover
Astro Megazord
Astro Megaship
Mega Shuttle
Delta Megazord
Delta Megaship
Astro Delta Megazord
Mega Voyager
Mega V1 - "Robo Voyager" ยานของRed Space ranger มีลักษณะคล้ายกับนักบินอวกาศ โจมตีด้วยจรวดมิซไซส์ที่หัวไหล่ แปลงเป็นส่วนลำตัวช่วงล่างและต้นขาของหุ่นเมกะวอยเจอร์
Mega V2 - "Shuttle Voyager" ยานของ Black Space ranger มีลักษณะคล้ายกระสวยอวกาศ แปลงเป็นส่วนหัวและโล่ของหุ่นเมกะวอยเจอร์
Mega V3 - "Rocket Voyager" ยานของ Blue Space ranger มีลักษณะคล้ายกับจรวด แปลงเป็นส่วนขา,ลำตัวช่วงท้อง, แกนลำตัว และ อาวุธของหุ่นเมกะวอยเจอร์ , Mega V1 ใช้ Mega V3 เป็นพาหนะประเภทสเก็ตบอร์ด เป็นประจำ
Mega V4 - "Saucer Voyager" ยานของ Yellow Space ranger มีลักษณะคล้ายกับยานอวกาศ แปลงเป็นส่วนแขนและหน้าอกของหุ่นเมกะวอยเจอร์
Mega V5 - "Tank Voyager" ยานของ Pink Space ranger มีลักษณะคล้ายรถถัง โจมตีด้วยปืน2กระบอกจากด้านบนของMega V5 แปลงเป็นส่วนเท้าของหุ่นเมกะวอยเจอร์
Mega Winger 
Winged Mega Voyager เกิดจากการรวมร่างของเมกะวอยเจอร์ และ ปีกของเมกะวิงเกอร์ ทำให้เมกะวอยเจอร์สามารถบินและโจมตีศัตรูบนอากาศได้
อาสโตรเนม่า / คาโรเน่ น้องสาวของแอนโดรสที่ถูกลักพาตัวและเลี้ยงดูโดยอิคริปเตอร์เพื่อเป็นเจ้าหญิงแห่งความชั่วร้าย ช่วงกลางเรื่องเธอว่าตัวเองเป็นใครและช่วยเหลือเพาเวอร์เรนเจอร์ ตามหาซอร์ดอน แต่ก็ถูกดาร์ก สเปกเตอร์ล้างสมองให้กลายเป็น ไซบอร์กอาสโตรเนม่า ที่ลืมเรื่องในอดีตจนหมดสิ้น ภายหลังจากการตายของดาร์ก สเปกเตอร์และซอร์ดอน อาสโตรม่าจึงกลับเป็นคาโรเน่
ดาร์ก สเป็กเตอร์
อิคริปเตอร์
Psycho Rangers
Psycho Red Ranger
Psycho Black Ranger
Psycho Blue Ranger
Psycho Yellow Ranger
Psycho Pink Ranger
Psycho Silver Ranger / Zhane
กลุ่มเรนเจอร์ผู้ชั่วร้าย ถึงแม้จะถูกกำจัดไปแต่กลับปรากฏตัวใน พาวเวอร์เรนเจอร์ ลอส์ท กาแล็คซี่พร้อมกับโศกนาฏกรรมครั้งยิ่งใหญ่ในPR.
Quantrons
Velocifighters
ท้าวจักรวรรดิ

ท้าวจักรวรรดิ ยักษ์ตนหนึ่งในเรื่องรามเกียรติ์ เป็นกษัตริย์แห่งกรุงมลิวัน สหายของทศกัณฐ์ ได้ร่วมมือกับไพนาสุริยวงศ์ (โอรสทศกัณฐ์) เข้ากอบกู้กรุงลงกา โดยยกทัพไปทำศึกจับพิเภก ก่อนที่จะจัดพิธีมอบราชสมบัติกรุงลงกาคืนแก่ไพนาสุริยวงศ์ และให้นามใหม่ว่า ท้าวทศพิน ต่อมาพระพรตจึงได้ยกทัพมาปราบ และยืดเยื้อมาถึงเมืองมลิวัน เกิดการต่อสู้อย่างต่อเนื่องหลายครั้งหลายคราว และกำราบท้าวจักรวรรดิลงได้
ท้าวจักรวรรดิ เป็นหนึ่งในทวารบาลในพระบรมมหาราชวังคู่กับท้าวอัศกรรมมาลา
ลักษณะ.
กายสีขาว มี 4 พักตร์ 8 กร ใบหน้าแบ่งเป็น 2 ชั้น ชั้นแรกเป็นหน้าปกติ 1 หน้า ชั้นที่ 2 เป็นหน้าเล็ก 3 หน้า ปากแสยะตาโพลง แต่บางครั้ง ก็เห็นเป็นปากแสยะ ตาจระเข้ มีเขี้ยวโง้งแหลม สวมมงกุฎหางไก่
ประวัติ.
ท้าวจักรวรรดิ เป็นเจ้าเมืองมลิวัน มีพระมเหสีชื่อนาง วัชนีสูร กายสีนวล 1 หน้า 2 มือ มงกุฎนาง มีโอรสและธิดาด้วยกัน 4 องค์ คือ 
เมื่อไพนาสุริยวงศ์โอรสทศกัณฐ์กับนางมณโฑ ไปขอความช่วยเหลือให้ชิงกรุงลงกาคืนจากพิเภก ท้าวจักรวรรดิจึงยกทัพไปตีกรุงลงกา จับท้าวทศคีรีวงศ์ (พิเภก) จำตรุ แล้วอภิเษกไพนาสุริยวงศ์เป็นท้าวทศพินครองกรุงลงกา เมื่อพระพรตยกทัพมาปราบกบฏที่กรุงลงกาแล้ว ก็ยกทัพไปทำสงครามกับท้าวจักรวรรดิถึงเมืองมลิวัน เมื่อโอรสทั้งสามถูกสังหารหมด ท้าวจักรวรรดิรบกับพระพรต ถูกศรพรหมาสตร์สังหาร ก่อนสิ้นชีวิตมองเห็นสังข์ คทา จักร ออกจากกายของพระพรต พระสัตรุด ท้าวจักรวรรดิทราบว่าเป็นส่วนหนึ่งของนารายณ์อวตารจึงทูลขออภัยโทษ
เลขฐานหนึ่ง

เลขฐานหนึ่ง (เป็นระบบเลขไม่มาตรฐาน) เป็นระบบเลขที่ง่ายที่สุด การเขียนจำนวนต่าง ๆ ในเลขฐานหนึ่งคือการขีดเครื่องหมาย | เป็นจำนวนครั้งเท่ากับเลขจำนวนนั้น การเขียนเลขฐานหนึ่งมีรูปแบบต่าง ๆ หลายรูปแบบ เช่น การเว้นวรรคหรือขีดคั่นเมื่อมีเส้นครบ 5 เส้น และ มีอีกหลายตัวอย่างที่ใช้ระบบนี้ในการเขียน เช่น การเขียนเลข หนึ่ง (一) สอง (二) เเละ สาม (三) ในภาษาจีน เป็นต้น
ภาษาเบรอตาญ

ภาษาเบรอตาญ ([bʁətɔ̃]; ,) เป็นภาษาบริตันตะวันตกเฉียงใต้ภาษาหนึ่งในกลุ่มภาษาเคลต์ที่มีผู้พูดในแคว้นเบรอตาญ ประเทศฝรั่งเศส ถือเป็นภาษาเคลต์เพียงภาษาเดียวที่มีผู้ใช้งานอย่างแพร่หลายในยุโรปภาคพื้นทวีป แม้ว่าภาษานี้จะเป็นส่วนหนึ่งของสาขาเคลต์หมู่เกาะแทนที่จะเป็นสาขาเคลต์ภาคพื้นทวีปก็ตาม
ภาษาเบรอตาญนำเข้าจากบริเตนใหญ่มายังอาร์โมริกา (ชื่อโบราณของแคว้นชายฝั่งที่รวมคาบสมุทรเบรอตาญ) พร้อมกับการย้ายถิ่นเข้ามาของชาวบริตันในสมัยกลางตอนต้น ทำให้ภาษานี้จัดอยู่ในสาขาเคลต์หมู่เกาะ ภาษาเบรอตาญมีความใกล้ชิดกับภาษาคอร์นวอลล์ (ซึ่งเป็นภาษาบริตันตะวันตกเฉียงใต้อีกภาษา) มากที่สุด
ในแผนที่ชุดภาษาใกล้สูญของโลกของยูเนสโกจัดให้ภาษาเบรอตาญอยู่ในกลุ่ม "ใกล้สูญขั้นรุนแรง" เนื่องจากมีผู้พูดลดลงจากจำนวนมากกว่า 1 ล้านคนเมื่อประมาณ ค.ศ. 1950 เหลือประมาณ 200,000 คนในทศวรรษแรกของคริสต์ศตวรรษที่ 21 อย่างไรก็ตาม จำนวนเด็กที่เข้าเรียนชั้นเรียนสองภาษาเพิ่มขึ้นถึงร้อยละ 33 ระหว่าง ค.ศ. 2006 ถึง 2012 โดยเพิ่มขึ้น 14,709 คน
ตัวอย่าง.
ปฏิญญาสากลว่าด้วยสิทธิมนุษยชนข้อที่ 1
 "Hon Tad,"
 "cʼhwi hag a zo en Neñv,"
 "ra vo santelaet hocʼh anv."
 "Ra zeuio ho Rouantelezh."
 "Ra vo graet ho youl war an douar evel en neñv."
 "Roit dimp hiziv bara hor bevañs."
 "Distaolit dimp hon dleoù"
 "evel m'hor bo ivez distaolet d'hon dleourion."
 "Ha n'hon lezit ket da vont gant an temptadur,"
 "met hon dieubit eus an Droug."
มิสเวิลด์

มิสเวิลด์  เป็นการประกวดนางงามระดับนานาชาติ ก่อตั้งขึ้นใน ประเทศอังกฤษ สหราชอาณาจักร โดย เอริก มอร์ลีย์ ในปี ค.ศ. 1951 หลังจากที่เอริก มอร์ลีย์เสียชีวิตลงในปี ค.ศ. 2000 จูเลีย มอร์ลีย์ ภรรยาของเอริก ได้ขึ้นมาเป็นประธานของการประกวดมิสเวิลด์จนถึงปัจจุบัน
นางงามโลกเป็นการประกวดนางงามที่มีผู้เข้าร่วมประกวดและถ่ายทอดออกอากาศมากที่สุด โดยในแต่ละปีมีตัวแทนผู้เข้าประกวดมากกว่า 100 คน และที่ผ่านมาเป็นเวทีการประกวดที่มีผู้เข้า 
ร่วมประกวดมากที่สุด (นางงามจักรวาลมีประมาณ 90 ประเทศในแต่ละปี ล่าสุดมากกว่า 120 ประเทศ) โดยปัจจุบันมีผู้ที่ได้ตำแหน่งมิสเวิลด์แล้วทั้งหมด 72 คน 
ผู้ชนะการประกวดจะได้รับรางวัลเงินสดจากองค์กรมิสเวิลด์สูงถึง 1 ล้านเหรียญสหรัฐฯ และมงกุฎเพชรสีน้ำเงิน หรือ The Blue Crown มูลค่า 5 ล้านเหรียญสหรัฐ สำหรับใส่ในช่วงดำรงตำแหน่งเป็นระยะเวลา 1 ปี 
ผู้ดำรงตำแหน่งนางงามโลกคนปัจจุบันคือสุชาตา ช่วงศรี จากราชอาณาจักรไทย โดยได้รับตำแหน่งเมื่อวันที่ 31 พฤษภาคม ค.ศ. 2025 ที่ เมืองไฮเดอราบาด รัฐเตลังคานา สาธารณรัฐอินเดีย
รูปแบบการประกวด.
การประกวดมิสเวิลด์นั้นจะคัดผู้เข้าประกวดที่จะเข้ารอบไม่เท่ากันในแต่ละปี ก่อนหน้านี้จะมีผู้เข้าประกวดเข้ารอบ 20-25 คน ในปี ค.ศ. 2017 ได้ปรับเปลี่ยนให้มีผู้เข้าประกวดเข้ารอบเพิ่มเป็น 40 คน โดยจะมีการประกวดรอบฟาสต์แทร็ก (Fast Track) ซึ่งปัจจุบันประกอบไปด้วย Miss Talent (ความสามารถพิเศษ), Miss World Beach Beauty (โชว์หุ่นในชุดว่ายน้ำ), Top Model (ทักษะนางแบบ), Miss World Sports (แข่งขันกีฬา) และ Beauty With a Purpose (นางงามที่อุทิศตัวเพื่อสังคม) และนำผู้ชนะในฟาสต์แทร็กรอบนั้น ๆ เข้ารอบสุดท้ายโดยทันที และที่เหลือจะคัดเลือกจากผู้ที่มีคะแนนสูงติดอันดับจากการทำกิจกรรมกับกองประกวด (ยกเว้นปี 2004 ที่ใช้การโหวตเข้ารอบ) โดยกองประกวดจะเริ่มจากการประกาศ Semi-finalist แล้วจะประกาศ Finalist จนสัมภาษณ์นางงาม (รูปแบบการแข่งขันจะไม่เหมือน Miss Universe คือไม่มีการเดินรอบชุดว่ายน้ำและชุดราตรี) ซึ่งนางงามจะเข้ารอบหรือไม่นั้นขึ้นอยู่กับความชอบของคณะกรรมการและจูเลีย มอร์ลีย์ ซึ่งจะไม่มีคะแนนปรากฏเป็นลายลักษณ์อักษร
ในปี 2025 มิสเวิลด์ได้ปรับรูปแบบมาเป็นระบบภูมิภาค 4 กลุ่มหลัก ได้แก่ แอฟริกา, อเมริกากับแคริบเบียน, เอเชียกับโอเชียเนีย และยุโรป แต่ละกลุ่มจะมีนางงาม 10 คน ที่ผ่านเข้าสู่รอบ 40 คนสุดท้าย ซึ่งรวมถึงผู้ชนะรางวัลฟาสแทร็กที่ได้สิทธิเข้ารอบอัตโนมัติ ต่อมาคณะกรรมการจะคัดเลือกผู้เข้าประกวด 5 คนจากแต่ละภูมิภาคเข้าสู่รอบ 20 คนสุดท้าย จากนั้นจะคัดเหลือ 2 และ 1 คนต่อภูมิภาคตามลำดับ ผู้ชนะระดับภูมิภาคจะกลายเป็นผู้เข้ารอบ 4 คนสุดท้าย โดยหนึ่งในนั้นจะได้รับตำแหน่ง มิสเวิลด์ ส่วนอีกสามคนจะได้รับตำแหน่งรองอันดับหนึ่ง สอง และสาม ตามลำดับ
ฟาสต์แทร็ก.
การประกวดรอบฟาสต์แทร็กนั้น ได้มีการเริ่มต้นการประกวดตั้งแต่ปี ค.ศ. 2003 โดยผู้ที่ได้ตำแหน่งฟาสต์แทร็กในรอบต่าง ๆ นั้นจะได้สิทธิ์เข้ารอบการประกวดมิสเวิลด์ในปีนั้นทันที โดยฟาสต์แทร็กที่ใช้ในการประกวดมิสเวิลด์นั้นมีดังต่อไปนี้
ปลาอะโรวานาแอฟริกา

ปลาอะโรวานาแอฟริกา หรือ ปลาตะพัดแอฟริกา (ชื่อวิทยาศาสตร์: "Heterotis niloticus") เป็นปลาน้ำจืดในในวงศ์ปลาตะพัด(Osteoglossidae) วงศ์ย่อยปลาอะราไพม่า (Heterotidinae) ซึ่งมีเพียงชนิดเดียวในสกุล "Heterotis" นี้)
ปลาอะโรวานาแอฟริกา มีลักษณะส่วนหัวค่อนข้างกลมหนาและสั้น ตาโต ปากเล็ก ริมฝีปากหนา ไม่มีหนวด ลำตัวกลมและแบนข้างที่หาง สีลำตัวสีน้ำตาลอมเขียวและดำ โดยสีสันนี้สามารถแปรเปลี่ยนไปตามสภาพแวดล้อม บริเวณส่วนท้องซีดจาง ครีบและหางค่อนข้างเล็กและสีเดียวกับลำตัว เกล็ดมีขนาดเล็ก เกล็ดตามเส้นข้างลำตัวมี 32–38 เกล็ด โดยเส้นข้างลำตัวเริ่มจากจุดเหนือแผ่นปิดเหงือกไปจรดที่จุดกึ่งกลางของโคนหาง ขนาดโตเต็มที่ได้ถึง 1 เมตร
อีกทั้งยังกินอาหารได้ทั้งพืชและสัตว์ และยังสามารถกินแพลงก์ตอนเป็นอาหารได้อีกด้วย โดยการผ่านการกรองที่ช่องเหงือก โดยจะหากินทุกระดับน้ำ อีกทั้งยังสามารถฮุบอากาศหายใจโดยตรงได้ด้วย แพร่พันธุ์ด้วยการสานรัง โดยพ่อแม่ปลาจะคาบไม้น้ำประเภทกกมาวางซ้อนสานกันเป็นวงกลมคล้ายตะกร้าลอยอยู่ผิวน้ำ เส้นผ่าศูนย์กลางประมาณ 4 ฟุต ไข่ใช้เวลาฟักเป็นตัว 2 วัน ไข่มีเส้นผ่าศูนย์กลางประมาณ 2.5 มิลลิเมตร 
แพร่กระจายอยู่บริเวณแม่น้ำไนล์ในแอฟริกาตะวันออก, แอฟริกาเหนือและแอฟริกาตะวันตก แถบประเทศอียิปต์, เซเนกัล, ซาอีร์ เป็นต้น เป็นปลาที่ชาวพื้นเมืองใช้เป็นอาหาร และนิยมเลี้ยงเป็นปลาสวยงาม แม้จะไม่มีสีสันสวยงามเลยก็ตาม ซึ่งในสถานที่เลี้ยง ปลาอะโรวานาแอฟริกาไม่มีนิสัยก้าวร้าวเหมือนปลาชนิดอื่น ๆ ในวงศ์เดียวกัน
เคอิจิ ซิกซาวา

เคอิจิ ซิกซาวา  เป็นนามปากกาของ เคอิจิ ชิงูซาวะ (; โรมาจิ: "Shigusawa Keiichi") เกิดในจังหวัดคานางาวะ ประเทศญี่ปุ่น ในปี 2515 เป็นนักเขียนแนวไลท์โนเวล ของ สำนักพิมพ์ MEDIA WORKS (ปัจจุบันเปลี่ยนชื่อเป็น ASCII MEDIA WORKS) ผลงานเรื่องแรกคือ คิโนะ โนะ ทาบิ ซึ่งติดอันดับ 6 ของ Dengeki Shōsetsu Taishō (電撃小説大賞) ในปี 2543 และได้ลงต่อเนื่องในนิตยสาร Dengeki hp 
เชื่อว่านามปากกาของเขานำมาจากชื่อของ ปืนซิกซาวเออร์  และเควันเอ คาร์ไบน์
ความสัมพันธ์จีน–ญี่ปุ่น

โดยภูมิศาสตร์แล้วจีนและญี่ปุ่นถูกคั่นกลางด้วยพื้นสมุทรแคบ ๆ เท่านั้น แต่อิทธิพลของจีนที่มีต่อญี่ปุ่นนั้นมากมายทั้งระบบการเขียนหนังสือ สถาปัตยกรรม วัฒนธรรม ศาสนา ตัวอักษร และกฎหมาย หลังจากที่ชาติตะวันตกเริ่มเข้ามามีอิทธิพลในแถบเอเชียและบีบบังคับให้ญี่ปุ่นเปิดประเทศในช่วงกลางคริสต์ศตวรรษที่ 19 ญี่ปุ่นก็ได้นำพาตนเองก้าวข้ามเวลาเข้าสู่ความทันสมัย (การปฏิรูปเมจิ) และมองจีนว่าเป็นชาติโบราณล้าสมัย จากการที่จีนไม่สามารถป้องกันตัวเองจากกองกำลังต่างชาติได้ (จากสงครามฝิ่นและคณะทูตอังกฤษ - ฝรั่งเศส) ญี่ปุ่นผูกมัดอยู่กับการรุกรานและก่ออาชญกรรมสงครามต่อจีนอยู่เป็นเวลาในช่วง พ.ศ. 2437 – พ.ศ. 2488 เช่นเดียวกับทัศนคติของญี่ปุ่นที่มีต่อจีนในปัจจุบันเกี่ยวกับความบาดหมางระหว่างกันในอดีต ส่งผลกระทบต่อความสัมพันธ์ระหว่างประเทศหลายครั้ง
จีนและญี่ปุ่นถูกจัดว่าเป็นประเทศที่มีขนาดเศรษฐกิจโลกใหญ่ที่สุดเป็นอันดับสองและสามในปี พ.ศ. 2551 ขณะที่การค้าระหว่างประเทศเติบโตขึ้นเรื่อย ๆ จนมีมูลค่า 266.4 พันล้านดอลลาร์สหรัฐ และเติบโตร้อยละ 12.5 ในปี พ.ศ. 2550 ทำให้จีนกลายเป็นคู่ค้าอันดับหนึ่งของญี่ปุ่นไปโดยปริยาย นอกจากนี้จีนยังเป็นตลาดส่งออกรายใหญ่ที่สุดของญี่ปุ่นในปี พ.ศ. 2552 อีกด้วย
ด้านการเมือง.
เมื่อวันที่ 2 ตุลาคม พ.ศ. 2514 (ค.ศ. 1971) จีนได้เสนอหลัก 3 ประการในการรื้อฟื้นความ สัมพันธ์ทางการทูต ซึ่งก็คือ สาธารณรัฐประชาชนจีนเป็นรัฐบาลที่ถูกต้องตามกฎหมายแต่รัฐบาลเดียวที่เป็นตัวแทนของจีน ไต้หวันเป็นดินแดนส่วนหนึ่งอันศักดิ์สิทธิ์ของสาธารณรัฐประชาชนจีน ที่แบ่งแยกมิได้ สนธิสัญญาสันติภาพระหว่างญี่ปุ่นกับเจียง ไคเชก เป็นสนธิสัญญาที่มิชอบด้วยกฎหมายและเป็นโมฆะ จึงจำต้องยกเลิก เมื่อวันที่ 25 กันยายน พ.ศ. 2515 นายกรัฐมนตรีญี่ปุ่นได้มาเยือนจีน วันที่ 29 กันยายน รัฐบาลของจีนกับญี่ปุ่นได้ประกาศคำแถลงร่วม ความสัมพันธ์ระหว่างจีนญี่ปุ่นได้เข้าสู่ภาวะปกติ
ปัจจุบันความสัมพันธ์ระหว่างสองประเทศโดยทั่วไปได้รักษาไว้ซึ่งแนวโน้มแห่งการพัฒนา ความร่วมมือในด้านต่าง ๆ ที่มุ่งความเป็นจริงได้ผลที่ดี แต่อีกด้านหนึ่ง นายกรัฐมนตรีญี่ปุ่นได้ไปคารวะศาลเจ้ายาซูกูนิหลายครั้งจนได้กลายเป็นปัญหาอันสำคัญที่กระทบกระเทือนความสัมพันธ์ทางการเมืองระหว่างจีนกับญี่ปุ่นในปัจจุบัน
ด้านเศรษฐกิจ.
จีนและญี่ปุ่นเป็นคู่ค้าอันสำคัญต่อกัน ญี่ปุ่นเป็นคู่ค้าที่ใหญ่ที่สุดของจีน ต่อเนื่องกันมาเป็นเวลา 10 ปี ส่วนจีนก็เป็นคู่ค้าใหญ่และตลาดสินค้าส่งออกใหญ่อันดับที่ 2 ของญี่ปุ่น
ความร่วมมือทางวิทยาศาสตร์ การศึกษา วัฒนธรรมและสาธารณสุข.
หลังจากความสัมพันธ์ระหว่างจีนกับญี่ปุ่นได้เข้าสู่ภาวะปกติแล้ว ทั้งสองฝ่ายได้บรรลุซึ่งความร่วมมือทางวิทยาศาสตร์ และเทคโนโลยีระหว่างรัฐบาลกับรัฐบาล ทั้งลงนามในข้อตกลงว่าด้วยความร่วมมือทางวิทยาศาสตร์และเทคโนโลยี ระหว่างจีนและญี่ปุ่น เมื่อเดือนพฤษภาคม พ.ศ. 2523 หลังจากนั้น การแลกเปลี่ยนและความร่วมมือทางวิทยาศาสตร์และเทคโนโลยีระหว่างสองประเทศได้รับการพัฒนาอย่างรวดเร็ว ทั้งได้ขยายตัวกว้างขึ้น จนได้ก่อรูปขึ้นเป็นสภาวะที่มีหลายรูปแบบ หลายแนวทาง ทั้งภาครัฐบาลและภาคเอกชน
เมื่อวันที่ 6 ธันวาคม พ.ศ. 2522 จีนและญี่ปุ่นได้ลงนามในข้อตกลงว่าด้วยการแลกเปลี่ยนทางวัฒนธรรมจีน-ญี่ปุ่น ตกลงพัฒนาการแลกเปลี่ยนระหว่างสองประเทศในด้านวัฒนธรรม การศึกษา วิชาการ การกีฬาและด้านอื่น ๆ เมื่อปี พ.ศ. 2545 รัฐบาลสองประเทศตกลงจัดปีวัฒนธรรมจีนและปีวัฒนธรรมญี่ปุ่น นอกจากนี้ ทั้งสองฝ่ายยังได้จัดค่ายพักแรมฤดูร้อนของเยาวชนและอนุชนจีน–ญี่ปุ่น–เกาหลีใต้ การประกวดความรู้ทางโทรทัศน์จีน–ญี่ปุ่น–เกาหลีใต้ และการสัมมนาทางเศรษฐกิจจีน-ญี่ปุ่น เป็นต้น
ยางสังเคราะห์

ยางสังเคราะห์ได้มีการผลิตมานานแล้ว ตั้งแต่ ค.ศ. 1940 ซึ่งสาเหตุที่ทำให้มีการผลิตยางสังเคราะห์[]ขึ้นในอดีต เนื่องจากการขาดแคลนยางธรรมชาติที่ใช้ในการผลิตอาวุธยุทโธปกรณ์และปัญหาในการขนส่งจากแหล่งผลิตในช่วงสงครามโลกครั้งที่ 2 จนถึงปัจจุบันได้มีการพัฒนาการผลิตยางสังเคราะห์เพื่อให้ได้ยางที่มีคุณสมบัติตามต้องการในการใช้งานที่สภาวะต่าง ๆ เช่น ที่สภาวะทนต่อน้ำมัน ทนความร้อน ทนความเย็น เป็นต้น การใช้งานยางสังเคราะห์จะแบ่งตามการใช้งานออกเป็น 2 ประเภทคือ
การผลิตยางสังเคราะห์เป็นจะผลิตโดยการทำปฏิกิริยาพอลิเมอไรเซชัน (polymerization) ซึ่งการพอลิเมอไรเซชันคือ ปฏิกิริยาการเตรียมพอลิเมอร์ (polymer) จากมอนอเมอร์ (monomer) โดยพอลิเมอร์ ในที่นี้คือ ยางสังเคราะห์ที่ต้องการผลิต ในส่วนของมอนอเมอร์คือสารตั้งต้นในการทำปฏิกิริยานั่นเอง
อภิษฎา เครือคงคา

อภิษฎา เครือคงคา (เกิด 4 เมษายน พ.ศ. 2528) ชื่อเล่น ไอซ์ เป็นนักแสดง นางแบบ พิธีกร และนักจัดรายการวิทยุชาวไทย
ประวัติ.
อภิษฎาเกิดที่นนทบุรี เป็นบุตรีของคณิต กับพรชนก เครือคงคา จบการศึกษาระดับมัธยมจากโรงเรียนสตรีนนทบุรี และระดับปริญญาตรีจากคณะศิลปะและการออกแบบ มหาวิทยาลัยรังสิต สาขาแฟชั่นดีไซน์
ขณะเรียนอยู่ที่มหาวิทยาลัยรังสิต อภิษฎามีชื่อเสียงจากการเป็นนางแบบบนเวทีจริงและนางแบบนิตยสาร และเป็นนางแบบทางอินเทอร์เน็ต หรือทื่เรียก "เน็ตไอดอล" ด้วย โดยได้รับกล่าวขานว่ามีผมสวย เพราะขณะนั้นเธอยืดผมตรง และทำให้การยืดผมได้รับความนิยมในประเทศไทยมากขึ้น ต่อมา เธอได้แสดงผลงานแสดงมิวสิกวิดีโอเพลง "เธอเป็นคนอย่างนี้ ตั้งแต่เมื่อไหร่" ของวง PINK ที่เดี๋ยวนี้เลิกวงไปแล้ว ซึ่งทำให้เธอได้รับความนิยมอย่างรวดเร็ว จึงได้แสดงมิวสิกวิดีโอเพลง "อย่าบอกว่ารักเขา" ของ อ้อน ในเวลาไล่เลี่ยกันอีก และก็ทำให้เธอเป็นที่จดจำอย่างรวดเร็ว เธอจึงได้เข้าวงการบันเทิงจริง ๆ ครั้งแรกด้วยการแสดงเป็นนางเอกละครโทรทัศน์เรื่อง "ยายตัวแสบกับนายทรนง" ซึ่งออกอากาศทางช่อง 3 ใน พ.ศ. 2545 และเธอก็ได้แสดงภาพยนตร์หลายเรื่องตามมาด้วย
เธอได้รับความนิยมมากขึ้นอีก เมื่อถ่ายภาพสวมใส่ชุดว่ายน้ำลงนิตยสาร Mars ซึ่งเป็นที่กล่าวขานมากเป็นประวัติการณ์ โดยเธอให้สัมภาษณ์ว่า "...ถามว่าโป๊ไปไหม ก็มีบางภาพที่ยอมรับว่าแรงไปค่ะ...ถือเป็นประสบการณ์แล้วกันค่ะ อย่าใช้คำว่าเสียรู้เลย...มันอยู่ที่มุมกล้อง มันก็ไม่ได้น่าเกลียด บางคนบอกว่าสวยดี ถึงจะดูโป๊แต่หน้าเราไม่ได้เชิญชวน ยิ้มปกติค่ะ" นิตยสาร เปรียว จึงเชิญเธอให้ถ่ายแบบชุดว่ายน้ำที่เกาะมัลดีฟส์ในเวลาต่อมาอีกด้วย
หลังจากแสดงละครโทรทัศน์ได้พักหนึ่ง เธอจึงเลิกสังกัดกับบริษัทใด ๆ เป็นการประจำ โดยเธอกล่าวว่า "...ไอซ์ยืนยันและมั่นใจเลยว่า ยังไงก็ไม่เป็นเด็กช่องไหนแน่นอน ที่ผ่านมาก็มีบ้างมาคุย...แต่เราเป็นคนเอาแต่ใจ อยากทำอะไรก็ทำ เลยไม่เหมาะกับการมีสังกัด..." ต่อมา เธอได้เป็นดีเจ หรือ นักจัดรายการวิทยุอีกอาชีพหนึ่งด้วย
อภิษฎายืนยันถึงภาพลักษณ์ตนเองว่า "...เป็นคนอ่อนโยน คือ ไม่ใช่คนแรงอย่างภาพที่เห็น อยากให้มองมุมลึก ๆ จริง ๆ ไอซ์ก็เป็นผู้หญิงธรรมดาคนนึงนี่แหละ..." 
ปัจจุบันเธอแต่งงานกับสามีชาวฝรั่งเศส และมีบุตรสาว 1 คน ชื่อว่า เลอา เกิดเมื่อวันที่ 10 มกราคม พ.ศ. 2566
ท่าอากาศยานซิดนีย์คิงส์ฟอร์ด สมิท

ท่าอากาศยานนานาชาติซิดนีย์คิงส์ฟอร์ด สมิท  ตั้งอยู่ที่เมืองซิดนีย์ ในรัฐนิวเซาท์เวลส์ ประเทศออสเตรเลีย ติดกับอ่าวโบตานี รองรับการเป็นท่าอากาศยานหลักของออสเตรเลีย และสายการบินควอนตัส
ท่าอากาศยานซิดนีย์นับเป็นท่าอากาศยานที่มีอายุเก่าแก่ที่สุดแห่งหนึ่งของโลกที่ยังเปิดให้บริการมาอย่างอย่างต่อเนื่อง และได้เปลี่ยนชื่อมาเป็นชื่อปัจจุบันเมื่อปี พ.ศ. 2496 เพื่อเป็นเกียรติต่อผู้บุกเบิกการบินชาวออสเตรเลีย ชาลส์ คิงส์ฟอร์ด สมิท
อาคารผู้โดยสาร และสายการบิน.
อาคารผู้โดยสาร 1 ระหว่างประเทศ.
<templatestyles src="Div col/styles.css"/>
อาคารผู้โดยสาร 2 ภายในประเทศ.
<templatestyles src="Div col/styles.css"/>
สายการบินขนส่งสินค้า.
<templatestyles src="Div col/styles.css"/>
ไก่ดำภูพาน

ไก่ดำภูพาน เป็นสายพันธุ์หนึ่งของไก่ดำ ปรับปรุงพันธ์จากไก่ดำจากประเทศจีน และจดสิทธิบัตรที่กรมทรัพย์สินทางปัญญา และขึ้นทะเบียนพันธุ์สัตว์กับกรมปศุสัตว์ โดย นายสัตวแพทย์วิศุทธิ์ เอื้อกิ่งเพชร หัวหน้างานศึกษาและพัฒนาด้านปศุสัตว์ ศูนย์ศึกษาพัฒนาภูพาน อันเนื่องมาจากพระราชดำริ ที่บ้านนานกเค้า ต.ห้วยยาง อ.เมือง จ.สกลนคร 
ไก่ดำภูพาน เป็นสัตว์เศรษฐกิจ ที่มีความต้องการในตลาดประเทศจีน ที่มีความเชื่อในสรรพคุณยาของไก่ดำ ซึ่งมีองค์ประกอบ ขนดำ หนังดำ เล็บดำ เนื้อเทาดำ และกระดูกก็สีเทาดำ
ปลากะพงแม่น้ำไนล์

ปลากะพงแม่น้ำไนล์ (ชื่อวิทยาศาสตร์: "Lates niloticus") หรือชื่อในภาษาพื้นเมืองว่า อิมพิวทา (Imputa) เป็นปลาน้ำจืดขนาดใหญ่ อยู่ในวงศ์ปลากะพงขาว (Latidae) มีรูปร่างคล้ายปลากะพงขาว ("L. calcarifer") ซึ่งเป็นปลาอยู่ในวงศ์เดียวกัน สกุลเดียวกัน ต่างกันที่ปลากะพงแม่น้ำไนล์มีครีบหลังที่ยกสูงกว่า และมีขนาดตัวเมื่อโตเต็มที่ได้ใหญ่กว่ามาก โดยยาวได้ถึง 2 เมตร หนักได้ถึง 200 กิโลกรัม หนักสุดพบ 230 กิโลกรัม จัดเป็นปลาที่มีความใหญ่ที่สุดในวงศ์นี้
อาศัยอยู่ในแม่น้ำไนล์ ในทวีปแอฟริกา พบในอียิปต์, ชาด, เซเนกัล, คองโก, เคนยา เป็นต้น นิยมตกเป็นเกมกีฬา โดยถูกจัดให้เป็นปลาที่สามารถตกด้วยเบ็ดได้ที่ใหญ่ที่สุดในโลก ใช้เนื้อบริโภคเป็นอาหารขึ้นชื่อในท้องถิ่น และส่งออกต่างประเทศ เช่น ญี่ปุ่น เป็นต้น
นอกจากนี้ยังนิยมเลี้ยงเป็นปลาสวยงามด้วย ด้วยความใหญ่ในรูปร่าง ในแง่ของปัญหาสิ่งแวดล้อม ปลากะพงแม่น้ำไนล์ถือเป็นชนิดพันธุ์ต่างถิ่นที่คุกคามสิ่งมีชีวิตชนิดอื่น ๆ ในทะเลสาบแทนกันยีกาและทะเลสาบวิกตอเรีย โดยเพาะอย่าง ปลาในวงศ์ปลาหมอสี (Cichlidae) เพราะเป็นปลาขนาดใหญ่ที่กินปลาและสัตว์น้ำชนิดอื่นที่เล็กกว่าเป็นอาหาร และกินเป็นจำนวนมาก จึงเป็นต้นเหตุที่ทำให้หลายชนิดต้องอยู่ในภาวะใกล้สูญพันธุ์ เพราะปลากะพงแม่น้ำไนล์มิได้เป็นปลาพื้นถิ่นของทะเลสาบทั้งสองแห่งนี้ แต่ทว่าถูกนำไปปล่อยโดยเมื่อทศวรรษที่ 50